Haris Alijagić - Wikipedia, slobodna enciklopedija

# Haris Alijagić

### Sa Wikipedije, slobodne enciklopedije

Haris Alijagić (Sarajevo, 26. oktobar 1974.), bosanski je prevodilac i slobodni autor. Djetinjstvo je proveo u Livnu i Dalmaciji, od 1993. živi u Hamburgu, gdje je završio magistarske studije povijesti Mediterana i Jugoistočne Europe, te južnoslavenskih književnosti. Pripada mlađoj generaciji pjesnika i prozaista, u čijim se radovima spajaju poetika Mediterana i melankolija urbanog, velegradskog življenja. Po svom je izričaju najbliži Arsenu Dediću (u poeziji) i radovima suvremenih talijanskih i francuskih prozaista. Njegova je poezija nekoliko puta obrađivana u sklopu različitih slavističkih studija o pjesnicima iz Jugoistočne Evrope na Univerzitetu u Hamburgu. Od 1998. redovito objavljuje u časopisu za književnost i kulturu "Album" - Sarajevo, a pojavljivao se i na nekoliko književnih festivala i smotri diljem Evrope (Hamburg, Berlin, Groningen, Sarajevo, Livno), te učestvovao na Bijenalu mladih Mediterana i Evrope 2001. u Rimu i Sarajevu. Književnim i stručnim prijevodima s njemačkog jezika bavi se od 1997. godine. Trenutno radi na prijevodu romana Andreasa Steinhoeffela, radnog naslova "Središte svijeta".

Preuzeto sa: "http://bs.wikipedia.org../../../h/a/r/Haris_Alijagi%C4%87_b4a1.html"

Kategorije: Livno

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga